Diari Oficial de la Generalitat Valenciana


Sumari del DOGV 2219, del 03-03-1994 (1994/830714)

ORDRE de 14 de febrer de 1994, de la Conselleria d'Obres Públiques, Urbanisme i Transports, per la qual delega competent en el gerent de l'oficina RIVA Ciutat Vella.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/14/(2)/dof/vci/html**

### Dades del document

Número de DOGV
:   2219

Data del DOGV
:   03-03-1994

Secció del DOGV
:   DISPOSICIONS GENERALS

Número del document
:   1994/830714


Data del document
:   14-02-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 14 de febrer de 1994, de la Conselleria d'Obres Públiques, Urbanisme i Transports, per la qual delega competències en el gerent de l'oficina RIVA Ciutat Vella. [94/1322]  
La Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, en les disposicions addicionals primera i segona, ha atribuït a la Conselleria d'Obres Públiques, Urbanisme i Transports les facultats d'adquisició, administració, conservació i alienació dels béns i dels drets que integren el patrimoni de promoció pública de la Generalitat Valenciana, i la representació extrajudicial per a la formalització dels corresponents actes i contractes i l'atorgament d'escriptures.  
Per mitjà de l'Ordre de 24 de novembre de 1986, de la Conselleria d'Obres Públiques, Urbanisme i Transports, es van delegar en el director general d'Arquitectura i Habitatge i en els caps dels serveis territorials d'Arquitectura i Habitatge d'Alacant, Castelló i València, l'exercici de les facultats que les esmentades disposicions addicionals primera i segona de la Llei 3/1986, de 24 d'octubre, atribuïen a la Conselleria d'Obres Públiques, Urbanisme i Transports de la Generalitat Valenciana.  
Amb el Decret 158/1992, de 14 de setembre, del Govern Valencià, que declarava l'àrea de rehabilitació urbana de la Ciutat Vella de València, es va modificar el títol III, {REF Dels serveis territorials}, del Decret 65/1991, de 5 d'abril, del Govern Valencià, pel qual aprovà el Reglament Orgànic i Funcional de la Conselleria d'Obres Públiques, Urbanisme i Transports, incloent en l'article 50 la referència a l'oficina RIVA Ciutat Vella, i afegint un article 55 bis, que establia que la direcció de l'oficina RIVA, l'exerciria un gerent, el lloc del qual, de naturalesa funcionarial, tindria la categoria de cap de servei territorial, i en correspondria el nomenament a aquesta Conselleria d'Obres Públiques, Urbanisme i Transports.  
En coherència amb aquesta darrera modificació i a fi d'agilitar i fer una prestació eficaç de les funcions que li han atribuït a l'oficina RIVA, cal ampliar la delegació de competències feta en l'Ordre de 24 de novembre de 1986, de la Conselleria d'Obres Públiques, Urbanisme i Transports, i estendre-la a la gerència de l'oficina RIVA Ciutat Vella, en els mateixos termes en què va delegar la resta de serveis territorials.  
Per tot això, i en virtut de les facultats atribuïdes per les disposicions addicionals primera, segona, tercera i quarta de la Llei 3/1986, de 24 d'octubre, de Patrimoni de la Generalitat Valenciana, i del que estableix l'article 68 de la Llei 5/1983, de 30 de desembre, de Govern Valencià, per aplicació del principi d'eficàcia,  
ORDENE  
Primer  
Delegue el gerent de l'oficina RIVA Ciutat Vella per a les facultats de representació extrajudicial per a la formalització dels actes i contractes i l'atorgament d'escriptures que prèviament hagen estat autoritzats per la Direcció General d'Arquitectura i Habitatge.  
Segon  
La Direcció General d'Arquitectura i Habitatge retrà compte a la Conselleria d'Economia i Hisenda de les adquisicions i alienacions que en virtut d'aquesta delegació es duguen a terme.  
Tercer  
En tots els actes i diligències que s'adopten en virtut d'aquesta delegació de facultats, es consignarà expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià.  
Quart  
Aquesta delegació entrarà en vigor el mateix dia que es publique al Diari Oficial de la Generalitat Valenciana.  
València, 14 de febrer de 1994  
El conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI